Fjöldi vinsælla jarðminjastaða/áningarstaða eru á svæðinu s.s. Gunnuhver, Brimketill, Brú milli heimsálfa, Reykjanesviti og Valahnúkur. Á svæðinu er sérstaða Reykjanes Geopark hvað mest áþreyfanleg og sýnileg, Flekaskil Evrasíu- og N-Ameríkuflekana ganga á land við Reykjanestá. Þá er svæðið einnig langt frá allri þjónustu ef miðað er við önnur áherslusvæði jarðvangsins. Svæðið er einnig í miðjunni á Reykjaneshringnum.  Þá er Reykjanesviti friðlýstur og einnig tilheyrir svæðið allt náttúruverndarskrá C og er verndað skv. 61. gr laga um náttúruvernd.